5. (
- Pred glasovanjem o odstavku 63.
Alojz Peterle
Gospod predsednik, kolege v skupini PPE-DE želim opozoriti na napako na seznamu glasovanj v zvezi z drugim delom. Prava odločitev je "ne" in ne "da".
- Pred glasovanjem o odstavku 69.
Cem Özdemir
Gospod predsednik, namen tega ustnega predloga spremembe je besedilo oblikovati bolj natančno in posodobljeno. Z njegovo vložitvijo sem uresničil tudi željo poročevalca v senci. Prebral jo bom v angleščini:
"Welcomes as a positive step towards reform of the criminal justice system in Uzbekistan the approval by the Uzbek Parliament of the laws on the abolition of the death penalty and the authorisation of courts to issue arrest warrants. Calls for a comprehensive overhaul of the criminal justice system that would effectively promote the implementation of these reforms." (Pozdravlja reformo kazenskega pravosodnega sistema v Uzbekistanu, sprejetje zakonov uzbekistanskega parlamenta o odpravi smrtne kazni in pooblastilo sodišč za izdajo sodnih nalogov za prijetje kot pozitiven korak naprej. Poziva k celoviti prenovi kazenskega pravosodnega sistema, ki bo učinkovito pospešila izvajanje teh reform.)
(Ustni predlog spremembe je bil sprejet.)
- Pred glasovanjem o predlogu spremembe 17.
Bernd Posselt
(DE) Gospod predsednik, preden preidemo h končnemu glasovanju, želim povedati, da sem osupel, ker so vsi moji strahopetni sosedje izginili. Ostal je le eden.
Predsednik
To bomo zabeležili v zapisniku, čeprav tega raje ne bi komentiral.
